Къаьсттина имамана тайнарг-Ахьмада вай машарца д1асакъаьстар ду алар дара. И дегайовхо йолуш а вара цуьнах. Адамашна юкъахь нисло-кх адам ма –гиннехь хьуна дезалуш. И тайпачех вара Эвтархойн Ахьмад. Х1окху шина шайхал а и уллора хетарна, ша Шемал а шех цецволура. Эрсаноша цу сохьта деана д1ах1оттийра бераш чохь долу аганаш. Уьш сийсара бийшина а бацара бераш лийчош, царна т1ехьарчо ц1ена шаршуш нисъеш. Эвтархойн Ахьмада ши мог1а беш, д1анисдира аганаш. Доьлхуш долу бер а майдана ма-кхеччи д1атера. Кунта-Хьаьжас цхьана юххье а х1оьттина Къор1анан деза аяташ дийшира. Т1аккха, цкъа цхьана аг1ор – итт агана т1евахара: х1ора берана аьтту лере а таь1ий : «1уьллах1-1уьлалахх1» олура Хьаьжас. Юхавог1уш вукху аг1ор долу берашна а изза дира. Юккъе д1а а х1оьттина, байн зуькаран мукъам болийра Кунта-Хьаьжас.